"भारत के लौह पुरुष (आयरन मैन ऑफ इंडिया) उपनाम से सरदार वल्लभभाई पटेल को जाना जाता है। सरदार वल्लभ भाई पटेल ने भारत का एकीकरण किया था और बिस्मार्क ने जर्मनी का एकीकरण किया था इसलिए जर्मनी की तर्ज पर सरदार वल्लभभाई पटेल को ""भारत का बिस्मार्क"" नाम से भी जाना जाता है। महात्मा गांधी से प्रेरित होकर भारत के स्वतंत्रता संग्राम में हिस्सा बनने वाले सरदार पटेल ने सर्वप्रथम ""खेड़ा खण्ड"" में सूखा पड़ने पर करों में छूट देने के लिए ब्रिटिश सरकार के खिलाफ संघर्ष किया था जिसमें वे सफल हुए थे। इस सफलता के पश्चात सरदार पटेल का नाम भारत के मुखर नेताओं में शामिल हो गया।"